The Entail; or, The Lairds of Grippy
Howsever, Beenie, as the ae oe's as sib to me as the ither, I'll be as gude as my word; and when Dirdumwhamle and your aunty, wi' your joe, are here the day, we'll just lay our heads thegither for a purpose o' marriage, and let your father play the Scotch measure or shantruse, wi' the bellows and the shank o' the besom, to some warlock wallop o' his auld papistical and paternostering ancestors, that hae been--Gude preserve us!--for aught I ken to the contrary, suppin' brimstone broth wi' the deil lang afore the time o' Adam and Eve.